**О Б Я В Л Е Н И Е**

1. Българската телеграфна агенция, обявява търг с тайно наддаване за отдаване под наем на следните части от недвижим имот публична държавна собственост,предоставен за управление на БТА:

1.1. Офис № 108, намиращ се на 1 (първи) етаж с площ 14,00 (четиринадесет) кв. м.

1.2. Офис № 115, намиращ се на 1 (първи) етаж с площ 37,00 (тридесет и седем) кв. м.

1.3. Офис № 131, намиращ се на 1 (първи) етаж с площ 18,50 (осемнадесет цяло и петдесет) кв. м.

1.4. Банков офис, намиращ се на 1 (първи) етаж с площ 42,00 (четиридесет и два) кв.м.

2. Начална месечна наемна цена

2.1. За Офис № 108 – 167 лв. (сто шестдесет и седем лeва) без ДДС;

2.2. Офис № 115 – 419 лв. (четиристотин и деветнадесет лева) без ДДС;

2.3. За Офис № 131 – 221 лв. (двеста двадесет и един лева) без ДДС;

2.4. За Банков офис – 601 лв. (шестстотин и един лева) без ДДС.

Консумативните разходи, текущите и основни ремонти са за сметка на наемателя.

3. Сградата, част от която са помещенията, е предназначена за административни нужди. След наемане, имотът трябва да се ползва само по предназначение.

4. Размер на депозита за участие в търга:

4.1. За Офис № 108 – 100,00 (сто) лева;

4.2. За Офис № 115 – 300 (триста) лева.

4.3. За Офис № 131 – 200 (двеста) лева

4.4. За Банков офис – 500 (петстотин) лева.

Депозитите се заплащат на касата на БТА, гр. София, бул. „Цариградско шосе“ № 49, или по банков път по следната банкова сметка:

IBAN: BG76 BNBG 9661 3100 1793 01,

BIC: BNBGBGSD

Българска народна банка.

5. Срок за отдаване под наем на помещенията – пет години.

6. Търгът ще се проведе на 28 април 2020 г. от 11:30 часа в сградата на БТА с адрес: гр. София, бул. „Цариградско шосе“ № 49.

7. Тръжната документация е безплатна и пълен достъп до същата е осигурен по електронен път на интернет страницата на БТА с адрес: www.bta.bg.

8. В търга не могат да участват физически и юридически лица, които:

а) са в производство по ликвидация;

б) са в открито производство по несъстоятелност, или са сключили извънсъдебно споразумение с кредиторите си по смисъла на чл. 740 от Търговския закон, включително когато дейността им е под разпореждане на съда или са преустановили дейността си;

в) имат непогасени задължения към БТА;

г) са участвали при определяне на първоначалната наемна цена.

9. Кандидатите за участие в търга трябва да декларират съгласието си с клаузите на проекта на договор за отдаване под наем.

10. Кандидатите за участие в търга – физически лица, подават офертите си лично, а юридическите лица – чрез законния си представител или чрез пълномощник с изрично пълномощно за участие в търга. В случай че пълномощното е на чужд език, то трябва да се представи и с превод на български език. Всеки участник може да подаде заявление за един от обектите на търга или и за двата обекта. За всеки от обектите се попълва отделно заявление по образец.

11. Оглед на помещението може да се извърши всеки работен ден до 24.04.2020 г. от 10:00 до 12:00 часа, при представяне на документ за самоличност и в присъствието на представител на БТА, след предварителна уговорка на телефон +359 9262 394

12. Крайният срок за приемане на заявленията за участие е 17:00 часа на 27.04.2020 г. в сградата на БТА с адрес: гр. София, бул. „Цариградско шосе“ № 49.